Eneritz de Madariaga

Eneritz de Madariaga Martin (Galdakao, Bizkaia, 1977ko ekainaren 29a) euskal gizarte-langilea eta politikaria da.

Gaur egun Bizkaiko Batzar Nagusietako batzarkidea da (2017tik) eta Ahal Dugu-IU talde parlamentarioaren buru eta bozeramailea Foru Parlamentuan (2019tik).

 Biografia 
Gizarte laneko diplomatura ikasi zuen Deustuko Unibertsitatean (1997-1999). Gizarte-langile eta gizarte-hezitzaile gisa lan egin du Bizitegi Elkartean, gizarte-bazterketa pairatzeko arriskuan dauden pertsonei eta haien gizarteratzeari lotutako droga-mendekotasunen programetan.

Urgatzi Elkartean ere lan egin du, bakarrik dauden adingabeentzako hainbat zentrotan. Bi urtez, bakarrik dauden adingabeentzako etxe bateko zuzendaria izan zen. 2014az geroztik, oinarrizko sareko etxe bateko zuzendaria da, bakarrik dauden adingabeentzako egoitza-eremuari dagokiona.

De Madariagak herritarren mugimenduari eta boluntariotzari ere lotuta dago, eta hainbat erakundetan parte hartzen du, hala nola Cáritas Euskadin eta beste batzuetan.

 Ibilbide politikoa 
2015eko EAEko Batzar Nagusietarako hauteskundeetan Ahal Duguren zerrendan izan zen, baina ez zuen eserlekurik lortu. 2017ko irailean, Bizkaiko Batzar Nagusietan sartu zen, X. legealdian, Mikel Isasi Ruizek alde egin ostean.
ezkerrera|thumb|Podemos-Ahal Dugu Euskadiren Topaketa Feminista (Santurtzi, 2023). Besteak beste, Paula Amieva, Pilar Garrido, Eneritz de Madariaga, Natalia Rey, Montserrat Roca, Soraya Pereira, Angela Sevilla, Marivi Eizaguirre, Ainhoa Lopera, Isabel Gonzalez eta Alba Garcia.
2019ko Euskal Autonomia Erkidegoko Batzar Nagusietarako hauteskundeetan Bilboko hauteskundeetarako zerrendaburua izan zen eta Bizkaiko Diputatu Nagusi izateko hautagaia, Elkarrekin Podemos-IU koalizioan. Batzarkide kargua lortu zuen eta Elkarrekin Podemos-IU talde parlamentarioaren buru eta bozeramailea izan zen Foru Parlamentuan, Foru Ganberako XI. Legegintzaldian.
2023ko Euskal Autonomia Erkidegoko Batzar Nagusietarako hauteskundeetan berriro ere zerrendaburu izan zen Bilboko barrutitik, eta Bizkaiko ahaldun nagusi izateko hautagai, Elkarrekin Bizkaia koaliziotik (Podemos, IU, Equo eta Aliantza Berdea). Foru Parlamentuan batzarkide izan zen XII. legegintzaldian.

Ahal Dugu-IU-Equo-AV talde parlamentarioaren buruzagi eta bozeramaile gisa errepikatu zuen Foru Parlamentuan, XII. legegintzaldian.

 Bizitza pribatua 
Egun, Atxuri (Bilbo) auzoan bizi da. Bi alabaren ama da. Feminista eta ekologista dela dio.

 Erreferentziak 

 Kanpo estekak 


Kategoria:Podemos Euskadiko politikariak
Kategoria:Deustuko Unibertsitateko ikasleak
Kategoria:Emakumezko gizarte-langileak
Kategoria:Galdakoztarrak
Kategoria:Emakume politikariak
Kategoria:Bizkaiko politikariak